**DUOMENŲ TEIKIMO**

**TURTO AREŠTO AKTŲ REGISTRUI ELEKTRONINIU BŪDU**

**SUTARTIS**

Nr.\_\_\_\_\_\_\_\_\_\_\_\_\_

Vilnius

**Valstybės įmonė Registrų centras** (toliau – GAVĖJAS), atstovaujama Sutarčių kontrolės ir administravimo skyriaus vadovo Rolando Knyzos, veikiančio (-ios) pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ , ir antstolis (-ė) [įveskite TEIKĖJO (-OS) vardą, pavardę] (toliau – TEIKĖJAS), veikiantis (-i) pagal antstolio pažymėjimą Nr. [įveskite antstolio pažymėjimo numerį], toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią sutartį (toliau – Sutartis).

1. **SKYRIUS**

**SUTARTIES DALYKAS**

1. TEIKĖJAS, naudodamasis Turto arešto aktų registro internetine programa (toliau – eTAAR programa) arba Antstolių informacine sistema (toliau – AIS), Lietuvos Respublikos teisės aktų ir Sutarties nustatyta tvarka įsipareigoja saugiai elektroniniu būdu teikti GAVĖJUI Turto arešto aktų registro nuostatuose, patvirtintuose Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“ (toliau – Turto arešto aktų registro nuostatai) nurodytus duomenis, t. y. naudodamasis eTAAR programa teikia turto arešto aktų, jų pakeitimų bei panaikinimo duomenis ir (ar) šių dokumentų skaitmenines kopijas arba naudodamasis AIS - turto arešto aktų duomenis (toliau visi kartu – Duomenys), o GAVĖJAS įsipareigoja gautus Duomenis tvarkyti Lietuvos Respublikos teisės aktų ir Sutarties nustatyta tvarka.
2. **SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;
	2. Lietuvos Respublikos civilinio proceso kodekso 680 straipsniu;
	3. Lietuvos Respublikos turto arešto aktų registro įstatymo 6 straipsnio 1 dalimi;
	4. Turto arešto aktų registro nuostatų 18 ir 19 punktais;
	5. Turto arešto aktų registro objektų registravimo ir duomenų teikimo taisyklių, patvirtintų valstybės įmonės Centrinės hipotekos įstaigos direktoriaus 2016 m. sausio 14 d. įsakymu Nr. B1-5 „Dėl Turto arešto aktų registro objektų registravimo ir duomenų teikimo taisyklių patvirtinimo“ (toliau – Turto arešto aktų registro objektų registravimo ir duomenų teikimo taisyklės), 7 punktu;
	6. Duomenų teikimo Turto arešto aktų registrui elektroniniu būdu taisyklių, patvirtintų valstybės įmonės Centrinės hipotekos įstaigos direktoriaus 2016 m. sausio 12 d. įsakymu Nr. B1-3 „Dėl duomenų teikimo Turto arešto aktų registrui elektroniniu būdu taisyklių patvirtinimo“, 2 punktu.
2. Duomenys gaunami vadovaujantis:
	1. Reglamento 6 straipsnio 1 dalies c punktu;
	2. Turto arešto aktų registro nuostatų 10 punktu ir 12.6 papunkčiu.
3. **SKYRIUS**

**DUOMENŲ NAUDOJIMO TIKSLAS**

1. GAVĖJAS, būdamas Turto arešto aktų registro tvarkytoju, Duomenis tvarko vykdydamas Turto arešto aktų registro nuostatuose nustatytas funkcijas.
2. **SKYRIUS**

**DUOMENŲ SAUGUMAS, TEIKIMO IR NAUDOJIMO TVARKA**

1. Antstoliai Duomenis per eTAAR programą teikia pagal šios Sutarties nuostatas, o per AIS - pagal sudarytas Antstolių informacinės sistemos naudojimo sutarčių nuostatas.
2. GAVĖJAS įsipareigoja:
	1. gautus Duomenis naudoti tik Sutarties 4 punkte numatytam Duomenų naudojimo tikslui;
	2. pasirašius Sutartį, per 3 darbo dienas suteikti TEIKĖJUI ir jo paskirtiems asmenims, nurodytiems Sutarties priede „TEIKĖJO paskirtų asmenų sąrašas“, prisijungimo duomenis – individualius naudotojo kodus bei laikinuosius slaptažodžius ir slaptažodžių korteles, skirtus jungtis prie eTAAR programos, kurios nuoroda skelbiama GAVĖJO interneto svetainėje www.registrucentras.lt;
	3. suteikti TEIKĖJUI, taip pat jo paskirtiems TEIKĖJO padėjėjams teises eTAAR programoje įrašyti Sutarties 1 punkte nurodytus Duomenis, teisę per eTAAR programą teikti Turto arešto aktų registrui Sutarties 1 punkte nurodytus Duomenis elektroniniu būdu;
	4. gavęs rašytinį TEIKĖJO prašymą ir užpildytą bei pasirašytą papildomą Sutarties priedą „TEIKĖJO paskirtų asmenų sąrašas“, kuriame TEIKĖJAS nurodo tik papildomai paskirtus asmenis, per 3 darbo dienas suteikti papildomai TEIKĖJO paskirtiems asmenims eTAAR individualius naudotojo kodus, laikinuosius slaptažodžius bei slaptažodžių korteles;
	5. gavęs Duomenis elektroniniu būdu, atlikti Turto arešto aktų registro nuostatuose ir Turto arešto aktų registro objektų registravimo ir duomenų teikimo taisyklėse nustatytus veiksmus;
	6. Sutarties 7.5–7.8 papunkčiuose nurodytais atvejais, gavęs rašytinį TEIKĖJO prašymą, pakeisti TEIKĖJUI ar jo paskirtam asmeniui suteiktą slaptažodį, suteikiant naują laikinąjį slaptažodį ir sugeneruojant naują slaptažodžių kortelę;
	7. gavęs TEIKĖJO rašytinį prašymą, panaikinti TEIKĖJUI ar jo paskirtiems asmenims suteiktus individualius naudotojo kodus ir slaptažodžius;
	8. Sutartyje nurodytus TEIKĖJO ir jo paskirtų asmenų pateiktus asmens duomenis naudoti vadovaujantis Reglamento, Lietuvos Respublikos asmens duomenų teisinės apsaugos įstatymo ir Asmens duomenų tvarkymo valstybės įmonėje Registrų centre tvarkos aprašo, patvirtinto valstybės įmonės Registrų centro direktoriaus 2018 m. gegužės 24 d. įsakymu Nr. v-171 „Dėl Asmens duomenų tvarkymo valstybės įmonėje Registrų centre tvarkos aprašo patvirtinimo“ nuostatomis;
	9. konsultuoti TEIKĖJĄ ir jo paskirtus asmenis Duomenų teikimo Turto arešto aktų registrui elektroniniu būdu klausimais;
	10. užtikrinti eTAAR programos veikimą, kai TEIKĖJO ir jo paskirtų asmenų kompiuterinėse darbo vietose yra ši programinė įranga: „Internet Explorer 8.0“ (arba naujesnė versija) arba „Mozilla Firefox 3.6“ (arba naujesnė versija) interneto naršyklė su „JavaScript“ palaikymu, „Adobe Reader 9“ (arba naujesnė versija), „Microsoft Word 2003“ (arba naujesnė versija);
	11. užtikrinti Sutartimi gaunamų Duomenų saugą, vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir kitais Turto arešto aktų registro duomenų saugą reglamentuojančiais teisės aktais, nuo jų gavimo momento;
	12. užtikrinti, kad jo darbuotojai, kurie tvarko asmens duomenis, yra pasirašytinai supažindinti su pareiga saugoti asmens duomenų paslaptį ir yra įsipareigoję užtikrinti asmens duomenų konfidencialumą;
	13. laikytis Sutartyje numatytų Duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
3. TEIKĖJAS įsipareigoja:
	1. GAVĖJUI teikti Duomenis Lietuvos Respublikoje galiojančių teisės aktų ir Sutarties nustatyta tvarka ir sąlygomis;
	2. apmokėti GAVĖJUI už Duomenų registravimą Turto arešto aktų registre Sutarties V skyriuje ,,Apmokėjimas ir atsiskaitymo tvarka“ nustatyta tvarka.
	3. tinkamai saugoti GAVĖJO suteiktus individualius naudotojo kodus ir slaptažodžius;
	4. užtikrinti, kad TEIKĖJO paskirti asmenys individualiaisnaudotojo kodais ir slaptažodžiais naudotųsi asmeniškai ir neatskleistų jų tretiesiems asmenims;
	5. nedelsiant pranešti GAVĖJUI apie trečiųjų asmenų pasinaudojimą TEIKĖJUI ar jo paskirtiems asmenims suteiktais naudotojų kodais ar slaptažodžiais;
	6. nedelsiant informuoti GAVĖJĄ apie tai, kad tretieji asmenys tikėtinai sužinojo ar pasinaudojo TEIKĖJUI ar jo paskirtam asmeniui suteiktaisindividualiais naudotojo kodais ir slaptažodžiais;
	7. nedelsiant informuoti GAVĖJĄ apie prarastus TEIKĖJUI ar jo paskirtiems asmenims suteiktus individualius naudotojo kodus ir slaptažodžius;
	8. nedelsiant pranešti GAVĖJUI apie automatiškai sustabdytas prieigos teises prie eTAAR programos;
	9. nedelsiant raštu informuoti apie TEIKĖJO įgaliojimų sustabdymą ir įgaliojimų sustabdymo panaikinimą;
	10. raštu informuoti GAVĖJĄ apie TEIKĖJO įgaliojimų pasibaigimą, likus ne mažiau kaip 3 darbo dienoms iki įgaliojimų pasibaigimo;
	11. per 5 darbo dienas raštu informuoti apie adreso ir kitų duomenų, nurodytų šioje Sutartyje, pasikeitimą;
	12. užtikrinti, kad TEIKĖJO paskirti asmenys tvarkytų fizinių asmenų duomenis vadovaudamiesi Reglamentu ir Lietuvos Respublikos asmens duomenų teisinės apsaugos įstatymo nuostatomis;
	13. Turto arešto aktų registro nuostatų nustatyta tvarka informuoti GAVĖJĄ apie jam perduotų neteisingų, neišsamių ar netikslių Duomenų ištaisymą nedelsiant, bet ne vėliau kaip per 5 darbo dienas nuo tokių Duomenų ištaisymo;
	14. nepagrįstai nedelsdamas informuoti GAVĖJĄ apie įvykusį asmens duomenų saugumo pažeidimą, kaip tai nustatyta Reglamento 33 straipsnio 2 dalyje;
	15. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
4. Sustabdžius TEIKĖJO įgaliojimus, GAVĖJAS įgaliojimų sustabdymo laikotarpiu panaikina TEIKĖJUI ir jo paskirtiems asmenims suteiktas teises naudotis eTAAR programa.
5. Apie eTAAR programos veikimo, Duomenų teikimo nesklandumus TEIKĖJAS informuoja GAVĖJĄ tel. (8 5) 268 8262 arba per GAVĖJO interneto svetainę https://info.registrucentras.lt/.
6. TEIKĖJAS kiekvienu konkrečiu atveju prisiima atsakomybę už savo arba jo paskirtų asmenų per eTAAR programą Turto arešto aktų registrui perduotų Duomenų teisingumą, išsamumą, vientisumą ir saugą, tol, kol Duomenys pasieks GAVĖJĄ.
7. TEIKĖJUI arba jo paskirtam asmeniui pranešus apie prarastą individualų naudotojo kodą ir (ar) slaptažodžius, ir (arba) galimą jų konfidencialumo pažeidimą, GAVĖJAS, patikrinęs TEIKĖJO arba jo paskirto asmens tapatybę (tikrinamas vardas, pavardė, individualus naudotojo kodas ir kiti asmenį apibūdinantys duomenys, suteikti TEIKĖJUI prisijungimui prie eTAAR programos), nedelsdamas sustabdo atitinkamas TEIKĖJO ar jo paskirto asmens prieigos teises. Nauji individualūs naudotojo kodai ir slaptažodžiai TEIKĖJUI ar jo paskirtiems asmenims suteikiami tik gavus rašytinį TEIKĖJO prašymą.
8. TEIKĖJUI arba jo paskirtam asmeniui, Sutarties 9 punkte nustatyta tvarka, pranešus apie automatiškai sustabdytas prieigos teises dėl nesėkmingų bandymų prisijungti prie eTAAR programos, GAVĖJAS prieigos teises atnaujina, patikrinęs TEIKĖJO arba jo paskirto asmens tapatybę (tikrinamas vardas, pavardė, individualus naudotojo kodas ir kiti asmenį apibūdinantys duomenys, suteikti TEIKĖJUI prisijungimui prie eTAAR programos). Jei TEIKĖJO ar jo paskirto asmens prieigos teisės prie internetinės programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį TEIKĖJO ar jo paskirto asmens prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį TEIKĖJO prašymą.
9. TEIKĖJO rašytiniai prašymai suteikti, atnaujinti ar panaikinti prieigos teises prie eTAAR programos, taip pat papildomas (-i) Sutarties priedas (-ai) „TEIKĖJO paskirtų asmenų sąrašas“ gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninio parašo įstatyme nustatytus reikalavimus.
10. **SKYRIUS**

**APMOKĖJIMAS IR ATSISKAITYMO TVARKA**

1. Duomenys Turto arešto aktų registre registruojami atlygintinai. Atlyginimas už Duomenų registravimą Turto arešto aktų registre yra nustatytas:
	1. Lietuvos Respublikos valstybės informacinių išteklių valdymo įstatymo 25 straipsnio 3 dalimi;
	2. Lietuvos Respublikos Vyriausybės 2020 m. liepos 8 d. nutarimu Nr. 763 ,,Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“. Pasikeitus Lietuvos Respublikos Vyriausybės 2020 m. liepos 8 d. nutarimui Nr. 763 ,,Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“ ir nustačius naujus įkainius (ar įsigaliojus naujiems teisės aktams, reglamentuojantiems atlyginimo dydžius), TEIKĖJAS įsipareigoja mokėti GAVĖJUI vadovaujantis galiojančių teisės aktų nuostatomis, t. y. už turto arešto aktų registravimą Turto arešto aktų registre mokėti pagal pakeistus (ar nustatytus naujus) atlyginimo dydžius.
	3. Turto arešto aktų registro nuostatų 401 punktu;
2. GAVĖJAS kiekvieno mėnesio pradžioje pateikia TEIKĖJUI PVM sąskaitą faktūrą už turto arešto aktų registravimą Turto arešto aktų registre per praėjusį mėnesį. PVM sąskaita faktūra pateikiama Sutarties XII skyriuje „Šalių rekvizitai“ nurodytu elektroninio pašto adresu.
3. TEIKĖJAS:
	1. PVM sąskaitą faktūrą turi apmokėti per 14 (keturiolika) dienų nuo jos pateikimo TEIKĖJUI dienos;
	2. atlyginimą moka už Duomenų registravimą Turto arešto aktų registre.
4. Laiku neapmokėjęs pateiktos PVM sąskaitos faktūros, TEIKĖJAS moka 0,04 procento dydžio delspinigius nuo neapmokėtos sumos už kiekvieną uždelstą dieną.
5. **SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.
4. **SKYRIUS**

**TAIKYTINA TEISĖ**

1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.
2. **SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai bus daromi tarp Šalių pasirašant papildomus susitarimus dėl Sutarties keitimo ar papildymo, kurie tampa neatskiriama Sutarties dalimi.
2. Pasikeitus Sutartyje nurodytoms teisės aktų nuostatoms, Sutartis nekeičiama, o taikomos aktualios teisės aktų redakcijos.
3. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
4. **SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (force majeure) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
5. **SKYRIUS**

 **SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Įsigaliojus Sutarčiai, netenka galios Šalių anksčiau sudaryta sutartis dėl Duomenų teikimo Turto arešto aktų registrui (jei tokia sutartis buvo sudaryta).
3. Sutartis pasibaigia, kai:
	1. Sutartis nutraukiama Šalių sutarimu;
	2. netekus galios teisės aktams, reglamentuojantiems Šalių teisę teikti ar gauti Duomenis arba kitais atvejais, įskaitant, bet neapsiribojant, Šalies bankrotą, reorganizavimą, likvidavimą, veiklos apribojimą, dėl kurių TEIKĖJAS netenka teisės tvarkyti ir teikti Duomenis, o GAVĖJAS gauti ir tvarkyti Duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybes, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį.
4. GAVĖJAS turi teisę vienašališkai nutraukti Sutartį, paaiškėjus, kad TEIKĖJAS ar jo paskirti asmenys suteikė tretiesiems asmenims galimybę naudotis GAVĖJO suteiktais individualiais naudotojo kodais ir slaptažodžiais.
5. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
6. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
7. **SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais ar elektroniniu paštu.
2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai.
5. Neatskiriama Sutarties dalis yra priedas ,,TEIKĖJO paskirtų asmenų sąrašas“.

|  |  |
| --- | --- |
| **GAVĖJAS** | **TEIKĖJAS** |
| **Valstybės įmonė Registrų centras** | Antstolis (-ė) [įveskite TEIKĖJO (-OS) vardą, pavardę] |
| Juridinio asmens kodas 124110246 | Asmens kodas [įveskite TEIKĖJO (-OS) asmens kodą] |
| PVM mokėtojo kodas LT241102419 |  |
| Buveinė Lvovo g. 25-101, 09320 Vilnius | Adresas [įveskite TEIKĖJO (-OS) adresą]  |
| El. p. info@registrucentras.lt | El. p. [įveskite el. pašto adresą] |
| Tel. (8 5) 268 8262 | Tel. [įveskite telefono numerį] |
| Faks. (8 5) 268 8311 |  |
| A. s. LT477044060005572969AB SEB bankas, banko kodas 70440 A. s. LT944010042400050387Luminor Bank AB, banko kodas 40100A. s. LT677300010095519600„Swedbank“, AB, banko kodas 73000  |  |
|  |  |
| Sutarčių kontrolės ir administravimo skyriaus vadovas Rolandas Knyza | Antstolis (-ė) [įveskite TEIKĖJO (-OS) vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A.V. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | [pasirinki sutarties pasirašymo datą iš kalendoriaus] |

TEIKĖJO PASKIRTŲ ASMENŲ SĄRAŠAS

**TEIKĖJAS ir jo paskirti žemiau nurodyti asmenys, pasirašydami šį priedą, patvirtina, kad yra susipažinę** su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Lietuvos Respublikos turto arešto aktų registro įstatymu, Turto arešto aktų registro nuostatais, patvirtintais Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, **ir pasižada** saugoti prisijungimo prie Turto arešto aktų registro internetinės programos duomenis, neatskleisti jų tretiesiems asmenims. Antstolis ir jo paskirti žemiau nurodyti asmenys yra įspėti, kad, pažeidę šį pasižadėjimą, privalės atsakyti pagal Lietuvos Respublikoje galiojančius teisės aktus.

|  |  |  |  |  |  |
| --- | --- | --- | --- | --- | --- |
| Eil. Nr. | Asmens kodas | Vardas, pavardė | Pareigos | Individualus elektroninio pašto adresas | Asmens parašas |
|  |  |  |  |  |  |

|  |  |
| --- | --- |
|  | **TEIKĖJAS** |
|  | [įveskite TEIKĖJO (-OS) vardą, pavardę] |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas) |
|  | [pasirinkite sutarties pasirašymo datą iš kalendoriaus] |
|  | A.V. |